প্রত্যক্ষদর্শীরা জানান, শনিবার গভীর রাতে চার থেকে পাঁচজন লোক একটি ট্রাকে করে বেড়িবাঁধ এলাকায় আসে। এক পর্যায়ে তারা আশপাশের বাড়িতে থাকা গরুগুলোর দড়ি খুলতে শুরু করলে এলাকাবাসীরা টের পায়। এ সময় অন্যরা পালিয়ে যেতে পারলেও মতি শেখ হাতে ধরা পড়ে যান। গণপিটুনিতে গুরুতর আহত হলে তাকে ফরিদপুর মেডিকেল কলেজ হাসপাতালে নেওয়া হয়। সেখানে চিকিৎসক মতিকে মৃত ঘোষণা করেন। এরপর উত্তেজিত জনতা ট্রাকটিতে আগুন ধরিয়ে দেয়। খবর পেয়ে ফরিদপুর শহর থেকে ফায়ার সার্ভিসের একটি দল গিয়ে আগুন নেভায়।